kardosdrur/scandi-wiki huggingface dataset:
Dyreborg

Dyreborg er en lille kystlandsby på Fyn med knap 200 indbyggere (2010). Dyreborg er beliggende mellem Lillebælt og Faaborg Fjord syv kilometer syd for Faaborg. Byen tilhører Faaborg-Midtfyn Kommune og er beliggende i Horne Sogn.

Dyreborg huse omfattede i 1682 7 huse med jord. Det samlede dyrkede areal udgjorde 12,4 tønder land skyldsat til 2,67 tdr hartkorn.

I anden halvdel af 1800-tallet spillede Dyreborg en mindre rolle som fiskerleje. I 1866 og i 1889 var 3 hjemmehørende skibe.

Noter

Litteratur 

 Ole Mortensøn: Faaborgs skibsfart 1800-1920; København 1979; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975);

Eksterne henvisninger 

 Billeder fra Dyreborg 

Lokaliteter i Faaborg-Midtfyn Kommune
Dietrich von Falkenberg

Dietrich von Falkenberg (c. 1580 i Blankenau – 10. maj 1631) var en svensk officer af tysk adelig slægt. 

Falkenberg gik allerede som ganske ung i tjeneste ved hæren, sendtes 1615 til Sverige, kæmpede under Gustaf Adolf i Polen og fulgte ham senere, da han 1629 landede i Tyskland. Falkenberg var da generalmajor og hofmarskal hos kongen.

1630 betroede Gustaf Adolf ham den ansvarsfulde post som kommandant i Magdeburg, der blev belejret af en kejserlig hær under Tilly og Pappenheim. 

Tilly prøvede på at bestikke Falkenberg ved at love ham 4 tønder guld og greveværdighed, hvis han ville åbne byens porte,
men Falkenberg afviste alle forslag. 

Tillys næste budbringer fik i vidners nærværelse det svar, at kom han eller nogen anden endnu en gang i lignende ærinde, blev de hængt. Ved stormen på Magdeburg faldt Falkenberg, tappert kæmpende mod Pappenheims indtrængende soldater.

Militærfolk fra Sverige
Svenskere i 1600-tallet
Rolsted

Rolsted eller Rolfsted er en landsby på Fyn med . Rolsted er beliggende to kilometer nordvest for Ferritslev og 15 kilometer sydøst for Odense. Landsbyen tilhører Faaborg-Midtfyn Kommune og er beliggende i Region Syddanmark.

Den hører til Rolfsted Sogn, og Rolfsted Kirke ligger i landsbyen.

I Rolfsted finder man en folkeskole med klassetrin fra 1. til 6. klasse. Herefter går eleverne på Broskolen afd. Bøgehøj i Årslev, hvortil de bliver kørt med bus. Man finder ligeledes selskabslokalerne Stalden.

Rolfhallen ligger ud til Ørbækvej, og danner rammen om fritidslivet for motion og kultur for folk i Rolfsted, Kappendrup, Ferritslev, Hudevad, Ellinge, Herrested/Måre, Sølllinge osv. Rolfhallen er kendt for en årrække med halballer fra 80'erne til 00'erne. Rolfhallen råder ligeledes over selskabslokaler og køkken.

Sportscafeteriet har til huse i Rolfhallen, og leverer kinesisk takeaway og arrangerer buffet-aftener.

Etymologi 
Forleddet menes afled af navnet Roald. Endelsen -sted menes afledt af stath i betydningen -stå, som kan oversættes ved opholdssted eller bosted.

Historie 
Rolsted er første gang nævnt i skriftlige kilder 11. november 1328 som Rolstath og 26. oktober 1387 som Rolstethe.

Rolsted bestod i 1682 af 9 gårde, 1 hus med jord og 1 hus uden jord. Det samlede dyrkede areal udgjorde 253,4 tønder land skyldsat til 77,37 tønder hartkorn. Dyrkningsformen var trevangsbrug. Driften var integreret med driften i Kappendrup.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 John Kousgård Sørensen: Danske bebyggelsesnavne på -sted; København 1958

Byer i Faaborg-Midtfyn Kommune
Byer og bydele med genforeningssten
Byer og bydele med befrielsessten
Frederik Faber

Frederik Faber (21. april 1795 i Odense – 9. marts 1828 i Horsens) var en dansk zoolog, bror til biskop Nicolai Faber.

Faber blev student 1813, juridisk kandidat 1818 og var fra 1822 ansat som regimentskvartermester og auditør ved det slesvigske kyrasserregiment i Horsens. 

Samtidig interesserede han sig stærkt for zoologien, navnlig for ornitologien, og foruden at han besøgte Danmarks forskellige egne, opholdt han sig 1819-21 med kongelig understøttelse på Island, hvor han gjorde store indsamlinger, samtidig med, at han ivrigt studerede dyrenes biologi. 

Resultaterne af sine undersøgelser nedlagde han i sine arbejder, Prodromus der isländischen Ornithologie (1822), Ueber das Leben der hochnordischen Vögel (1826) og i Naturgeschichte der Fische Islands, som dog først udkom året efter hans død (1829). 

Foruden flere mindre notitser i Okens Isis og i Tidsskrift for Naturvidenskab skrev han desuden Ornithologiske Noticer som Bidrag til Danmarks Fauna (1824).

Kilder 

 

Zoologer fra Danmark
Ornitologer fra Danmark
Danskere i 1800-tallet
Auditører fra Danmark
Personer fra Odense
Faglitterære forfattere fra Danmark
Dansksprogede forfattere fra Danmark
STS-106

STS-106 (Space Transportation System-106) var rumfærgens Atlantis 22. rumfærge-mission. Den blev opsendt 8. september 2000 og vendte tilbage den 19. september 2000. Missionen var den fjerde mission i opbygningen af Den Internationale Rumstation (ISS) der endnu ikke var beboet.

Astronauterne tilbragte 5 døgn og 9 timer om bord på rumstationen. De overførte udstyr og fødevarer til de første astronauter der skulle bebo rumstationen permanent (ISS Ekspedition 1). En rumvandring blev udført for at montere kabler mellem moduler.

Besætning 
   Terrence Wilcutt (kaptajn)
   Scott Altman (pilot)
 /  Edward Lu (1. missionsspecialist)
   Richard Mastracchio (2. missionsspecialist)
   Daniel Burbank (3. missionsspecialist)
   Jurij Malentjenko (4. missionsspecialist) (RKA)
   Boris Morukov (5. missionsspecialist) (RKA)

Missionen 

Hovedartikler:

Eksterne henvisninger 

 STS-106  NASA 
 STS-106  KSC NASA 

Rumfærgeprogrammet
Den Internationale Rumstation
Tarup (Faaborg-Midtfyn Kommune)

Tarup er en landsby på Fyn med . Tarup er beliggende to kilometer vest for Rolsted, fem kilometer øst for Årslev og 15 kilometer sydøst for Odense. Byen tilhører Faaborg-Midtfyn Kommune og er beliggende i Region Syddanmark.

Den hører til Sønder Nærå Sogn.

Kilder 

Byer i Faaborg-Midtfyn Kommune
Byer og bydele med genforeningssten
Fjellerup (Faaborg-Midtfyn Kommune)

Fjellerup er en by på Fyn med , beliggende 22 km sydvest for Nyborg, 27 km sydøst for Odense og 6 km øst for Ringe. Byen hører til Faaborg-Midtfyn Kommune og ligger i Region Syddanmark. Fjellerup kom i 2010 over de 200 indbyggere, som er Danmarks Statistiks kriterium på en by.

Selve Fjellerup hører til Ryslinge Sogn. Ryslinge Kirke ligger i Ryslinge 3 km vest for Fjellerup. Gammel Fjellerup, der i kraft af spredt bebyggelse langs landevejen er en del af det samlede byområde, hører til Gislev Sogn. Gislev Kirke ligger i Gislev 2 km sydøst for Gammel Fjellerup.

Historie

Jernbanen 
Fjellerup fik station på Ringe-Nyborg Banen (1897-1962).

Noter 

Byer i Faaborg-Midtfyn Kommune
Aach (Baden-Württemberg)

Aach er en by i den sydlige del af den tyske delstat Baden-Württemberg. Byen er kendt for Aachtopf, den stærkeste kilde i Tyskland, og floden Radolfzeller Aachs (og Hegauer Aach) udspring,

Geografi 

Aach ligger i landskabet Hegau, et vulkansk præget landskab mellem Bodensee og den Schweiziske Kanton Schaffhausen. Mod nord støder den til Schwäbische Alb nær det øvre Donau . Få kilometer mod øst og sydøst ligger de dele af Bodensee der kaldes Überlinger See og Zeller See. Grænsen til Schweiz ligger omkring 14 kilometer mod sydøst.

Nabokommuner 
Aach grænser mod nord til Eigeltingen, mod øst til Orsingen-Nenzingen, mod syd til Volkertshausen og i vest til Mühlhausen-Ehingen og byen Engen.

Eksterne henvisninger 

 Historische Baukunst in Aach auf einer Architektur-Website 

Hegau
Stater under Det tysk-romerske Rige
Herringe

Herringe er en landsby på Fyn med . Herringe er beliggende syv kilometer syd for Ringe og 29 kilometer syd for Odense. Landsbyen tilhører Faaborg-Midtfyn Kommune og er beliggende i Region Syddanmark.

Den hører til Herringe Sogn, og Herringe Kirke ligger i landsbyen.

Historie 

Herringe er anlagt som en kirke-adelby i overgangen mellem vikingetid og middelalder.

En adelby er modsat de middelalderlige udflytterbebyggelser ikke anlagt ved udflytning.

Herringe er første gang nævnt i år 1348 i formen Hæringhæ. Forleddet har sikkert her betydet “stengrund”. Herringes jorde er jævne og stenede (i hvert fald tidligere) -Inge er oprindelig stedbetegnelsen afledt af indbyggernavne efter slægtsnavne og viser at byen er dannet før vikingetiden.

Mod øst er rydningsbyen Rudme udskilt af det oprindelige ejerlav.

Inden 1660 lagdes den lille landsby Bjerte syd for Fjællebro under gårdens marker tillige med en gård i Herringe.

Efter udskiftningen er der blevet flyttet 2 gårde, således at i alt 7 af oprindelig 11 gårde ligger på deres gamle tomter - derudover ligger flere husmandssteder efter udskiftningstiden stadig på deres oprindelige sted. Vejforløbet er uændret - langs vejen mod øst, altså nord for den gamle landsby, er der kommet en del nybebyggelse til, hovedparten heraf er placeret helt mod øst i ejerlavet omkring skolen.

I 2008 fandt en amatørarkæolog de første mønter fra en stor sølvskat fra vikingetiden, som Odense Bys Museer senere udgravede i 2009. Skatten indeholdt en stor mængde arabiske sølvmønter.

Kilder 

Byer i Faaborg-Midtfyn Kommune
Krarup (Faaborg-Midtfyn Kommune)

Krarup er en landsby på Fyn med . Landsbyen nåede for første gang over tohundrede indbyggere pr. 1. januar 2009. Krarup er beliggende syv kilometer nordøst for Korinth, 15 kilometer nordøst for Faaborg og 37 kilometer syd for Odense. Landsbyen tilhører Faaborg-Midtfyn Kommune og er beliggende i Region Syddanmark.

Den hører til Krarup Sogn, og Krarup Kirke ligger i landsbyen.

Kilder 

Byer i Faaborg-Midtfyn Kommune
Åstrup (Faaborg-Midtfyn Kommune)

Åstrup er en landsby på Fyn med . Åstrup er beliggende syv kilometer øst for Faaborg, 2 kilometer vest for Vester Åby og 18 kilometer vest for Svendborg. Landsbyen tilhører Faaborg-Midtfyn Kommune og er beliggende i Region Syddanmark.

Den hører til Åstrup Sogn, og Åstrup Kirke ligger i landsbyen.

Åstrup var i landsbyfællesskabets tid en ret stor landsby med 35 gårde, 5 huse med jord og 16 huse uden jord. Driftsformen var trevangsbrug.

Byen har bl.a. haft en købmand, en benzintank og en autoophugger.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Byer i Faaborg-Midtfyn Kommune
David Mitchell

David James Stuart Mitchell (født 14. juli 1974) er en britisk skuespiller, forfatter og komiker. Han er den ene af komiker-duoen "Mitchell and Webb", den anden er Robert Webb, som han mødte på Cambridge University. De spiller hovedrollerne i Channel 4-showet Peep Show. Mitchell spiller Mark Corrigan. Programmet har vundet flere britiske BAFTA-priser, hvor Mitchell vandt for Best Comedy Perfomance i 2009. Duoen har skrevet mange sketchshows som That Mitchell And Webb Situation, That Mitchell And Webb Sound og senest That Mitchell And Webb Look.

Eksterne henvisninger 

 

Komikere fra Storbritannien
Manuskriptforfattere fra Storbritannien
Skuespillere fra Storbritannien
Selvbiografer fra Storbritannien

Briter i 1900-tallet
Briter i 2000-tallet
Lorenz Oken

Lorenz Oken (født 1. august 1779, død 11. august 1851) var en tysk filosof.
 
Oken var forfatter af en række naturfilosofiske værker, navnlig Lehrbuch der Naturpihilosophie, af rent spekulativ karakter og beslægtet med Schellings filosofi, over for hvilken dog Oken stod selvstændigt, idet han hævdede en ren panteisme, der er igennemført med megen energi og en klarhed, som ikke findes hos Schelling; Oken tør vistnok betegnes som den ypperste blandt de romantiske naturfilosoffer, og hans spekulationer tog ofte deres udgangspunkt i virkelig forskning.

Kilder 

 

Filosoffer fra Tyskland
Faglitterære forfattere fra Tyskland
Romantikken
Tyskere i 1700-tallet
Tyskere i 1800-tallet
Salmonsens
ADAC

ADAC (Allgemeiner Deutscher Automobil-Club e.V.) er Tysklands og Europas største bilistforening med omkring 17 millioner medlemmer og hovedkontor i München.

ADAC oprettedes 1903 med navnet Deutsche Motorradfahrer-Vereinigung og fik sit nuværende navn i 1911. En af den tyske automobilklubs vigtigste og mest velkendte opgaver er at hjælpe dens medlemmer ved problemer på Tysklands veje. ADAC er faktisk en af de største operatører af redningshelikoptere i Europa.

ADAC svarer i Tyskland meget til det danske FDM.

Se også 
 FDM
 Falck
 Dansk Autohjælp

Weblinks 

 ADAC  (på tysk)

Organisationer fra Tyskland
Trafikmyndigheder og -organisationer
Etableret i 1903
Bjarne Roupé

Bjarne Roupé (12. december 1952 i Stockholm, Sverige) er en svensk guitarist og komponist.

Roupé kom frem i fusionsgruppen Egba i Stockholm og flyttede derefter til København i 1979, hvor han har boet siden.

Han dannede gruppen Alpha Centauri med bl.a. Palle Mikkelborg og Jørgen Emborg og var med i Jan Kaspersens kvartet.
Han spillede også med Palle Mikkelborgs gruppe Entrance og har været studiemusiker på adskillige plader. Fra 1985 var han med i DR Radio Big Band. Han har desuden spillet med Alex Riel, Thomas Clausen, Bo Stief, Uffe Markussen og Marilyn Mazurs grupper. 

Roupé var fra 1996 til 2012 docent i guitar på Rytmisk Musikkonservatorium og freelancer stadig som guitarist, spiller bl.a. i saxofonisten Ed Epsteins kvartet Reds.

Diskografi 

 Alpha Centauri
 Passion Play

Eksterne henvisninger 
 
 

Guitarister fra Sverige
Musikere fra Sverige
Personer fra Stockholm
Sorø Bystation

Sorø Bystation er en nedlagt dansk jernbanestation i Sorø. Den var station på Sorø-Vedde-banen, som blev anlagt i 1903 bl.a. for at Sorø kunne få en station inde i byen. Sorø havde i 1856 fået Sorø Station på København-Korsør-banen, men den ligger 1½ km syd for byen i Frederiksberg og blev derfor også kaldt Sorø Landstation i Veddebanens tid.

Persontrafikken på Veddebanen ophørte i 1933. Godstrafikken mellem Sorø By og Vedde blev indstillet i 1950, hvorefter sporet blev taget op. Sporet mellem de to Sorø-stationer blev liggende nogle år som sidespor under Sorø Station, og der blev bl.a. kørt udflugtstog til et lille trinbræt, der blev oprettet ved Sorø Sø i 1952.

Stationsbygningen er bevaret som kernen i Sorø Kommunes rådhus på Rådhusvej 8. Rådhuset er udvidet med tilbygninger rundt omkring den gamle stationsbygning.

Stationer på Sorø-Vedde-banen
Nedlagte jernbanestationer i Danmark
Bystation
Heinrich Wenck
Pedersborg Station

Pedersborg Station er en nedlagt dansk jernbanestation på Sorø-Vedde-banen (1903-50), beliggende i bydelen Pedersborg i den nordlige del af Sorø. Stationsbygningen er bevaret på Fulbyvej 3.

Stationer på Sorø-Vedde-banen
Nedlagte jernbanestationer i Danmark
Bygninger, konstruktioner og anlæg i Sorø Kommune
Heinrich Wenck
Døjringe Station

Døjringe Station er en nedlagt dansk jernbanestation i Døjringe. Stationsbygningen er bevaret på Dyssevej 3.

Stationer på Sorø-Vedde-banen
Nedlagte jernbanestationer i Danmark
Bygninger, konstruktioner og anlæg i Sorø Kommune
Heinrich Wenck
Munke Bjergby Station

Munke Bjergby Station er en nedlagt dansk jernbanestation på Sorø-Vedde-banen (1903-50), beliggende i Munke Bjergby. Stationsbygningen er bevaret på Kirkebakkevej 8A.

Stationer på Sorø-Vedde-banen
Nedlagte jernbanestationer i Danmark
Bygninger, konstruktioner og anlæg i Sorø Kommune
Heinrich Wenck
Thomas Clausen (musiker)

Thomas Clausen (født 5. oktober 1949 i København, Danmark) er en dansk jazzpianist og komponist.

Clausen blev uddannet ved Det Kongelige Danske Musikkonservatorium.

Clausen har spillet med bl.a. Palle Mikkelborgs Entrance, Radioens Big Band, Dexter Gordon, George Russell´s "Skandinaviske jazzgruppe", Bent Jædig, Bo Stief, Alex Riel, Niels Henning Ørsted Pedersen, Allan Botschinsky, Bjarne Roupé og gruppen Creme Fraiche. Han har ledet egne grupper som f.eks. "Mirror" og '"Middle Earth".

Clausen er inspireret af pianisterne Bill Evans og Chick Corea.

I 1989 modtog han Ben Webster Prisen.

Referencer

Eksterne henvisninger 
 
 
 

Pianister fra Danmark
Komponister fra Danmark
Personer fra København
Personer i Kraks Blå Bog
Modtagere af Ben Webster Prisen
Kunstnere på finansloven
Mortal Throne of Nazarene

Mortal Throne of Nazarene er det andet album af det amerikanske dødsmetal-band Incantation, som blev udgivet i 1994 gennem Relapse Records i USA og Nuclear Blast Records i Europa.
Hele albummet var blevet indspillet i august 1993, men Relapse Records ønskede, at bandet skulle indspille det endnu engang på grund af utilfredshed med resultatet. Dette førte til større uvenskab mellem John McEntee og pladeselskabet.

Spor 
 "Demonic Incarnate" – 5:51 
 "Emaciated Holy Figure" – 3:46 
 "Iconoclasm of Catholicism" – 3:15 
 "Essence Ablaze" – 3:24
 "Nocturnal Dominium" – 5:40 
 "The Ibex Moon" – 4:36
 "Blissful Bloodshower" – 0:51 
 "Abolishment of Immaculate Serenity" – 8:09

Album fra 1994
Incantation-album
Secessionister

Secessionister kaldtes de oprørske indbyggere i Nordamerikas 11 slavestater, som mellem december 1860 og februar 1861 udtalte deres udtrædelse ("secession") af Unionen og dannede Amerikas Konfødererede Stater der eksisterede til borgerkrigens slutning 1965.

Betegnelsen brugtes senere i Tyskland om den gruppe på 28 medlemmer, som august 1880 udmeldte sig af det nationalliberale parti og 1884 sluttede sig sammen med Deutsche Fortschrittspartei ("Det Tyske Fremskridtsparti") og blev til Deutsche Freisinnige Partei ("Tyske Frisindede Parti"). Ludwig Bamberger, Max von Forckenbeck, publicisten Eugen Richter og Franz August Schenk von Stauffenberg var hovedmændene.

Kilder 
 

USA's politik
Tysklands politik
Flasken

Flasken er en brakvandssø og et fredet naturområde  i Kirke Helsinge Sogn, Kalundborg Kommune,  beliggende ved Halleby Ås udløb til Storebælt i Jammerland Bugt. Området udgør den nordlige afgrænsning af tangen der fører ud til Reersø; den sydlige afgrænsning er Reersø Vejle, og de to områder udgør en samlet naturfredning på i alt 285 hektar, der blev oprettet i 1979. Reersø var indtil midt i 1600-tallet en ø, men materialevandringer har efterhånden gjort den landfast, og dannet den lave tange til øen. 

Halleby Å, der blandt andet afvander   Tissø har oprindeligt haft sit udløb noget nordligere, ved Bjerge Enge men dannelse af strandvoldene der nu hedder Osen har tvunget det sydpå. Flasken og åens udløb er et af de sidste uregulerede å-udløb på Sjælland.

Flasken er en del af det ca.  3.300 hektar store habitatområde og Natura 2000-område nr. 157 Åmose, Tissø, Halleby Å og Flasken og  indgår i Naturpark Åmosen.

Kilder og henvisninger

Knud Dahl: Fredede områder i Danmark, 7. udg. 1994

Fredede arealer i Danmark
EU-habitatområder i Danmark
Lokaliteter i Kalundborg Kommune
Chinedu Obasi

Chinedu Obasi Ogbuke (født 1. juni 1986 i Enugu, Nigeria) er en nigeriansk fodboldspiller, der spiller som angriber hos Bolton i England. Han har spillet for klubben siden 2018. Tidligere har han blandt andet repræsenteret den norske hovedstadsklub Lyn samt Hoffenheim og Schalke 04 i Tyskland.

Landshold 
Obasi har (pr. april 2018) spillet 18 kampe og scoret fire mål for Nigerias landshold, som han debuterede for i 2005. Han har repræsenteret sit land ved VM i 2010 Africa Cup of Nations i 2010, og var også med til at vinde sølv ved OL i Beijing i 2008.

Eksterne henvisninger 

Fodboldspillere fra Nigeria
Deltagere ved verdensmesterskabet i fodbold 2010
Fodboldspillere fra FC Lyn Oslo
Fodboldspillere fra TSG 1899 Hoffenheim
Fodboldspillere fra FC Schalke 04
Fodboldspillere fra Bolton Wanderers F.C.
DEMU

En Diesel-Electric Multiple Unit eller DEMU, på dansk et diesel-elektrisk togsæt

På et diesel-elektrisk togsæt er det en dieselmotor der driver en generator som producerer den elektriske energi, der trækker den el-motor, som benyttes til at drive selve toget.

Dieselelektriske togsæt
Quarantine

Quarantine er en amerikansk gyserfilm fra 2008 instrueret af John Erick Dowdle med Jennifer Carpenter, Jay Hernandez, Steve Harris, Rade Šerbedžija, Greg Germann, Bernard White, og Johnathon Schaech i hovedrollerne. Filmen er en genindspilning af den spanske gyser REC og er næsten en hel skud for skud genindspilning med et par undtagelser såsom tilføjede scener og dialog. Den er filmet i "fundne optagelser"-stil og blev udgivet 10. oktober 2008 af Screen Gems. Filmen har ikke filmmusik, men kun lydeffekter. Filmen modtog en blandet reaktion fra kritikere.

Medvirkende 

 Jennifer Carpenter – Angela Vidal
 Steve Harris – Scott Percival
 Jay Hernández – Jake
 Dania Ramirez – Sadie 
 Rade Serbedzija – Yuri Ivanov
 Elaine Kagan – Wanda Marimon
 Greg Germann – Lawrence
 Bernard White – Bernard 
 Columbus Short – Danny Wilensky
 Johnathon Schaech – George Fletcher
 Sharon Ferguson – Jwahir
 Jermaine A. Jackson – Nadif
 Marin Hinkle – Kathy
 Joey King – Briana
 Denis O'Hare – Randy
 Jeannie Epper – Sra. Espinoza
 Doug Jones – Niña Medeiros

Eksterne henvisninger 
 Officielle hjemmside 
 

Amerikanske film fra 2008
Gyserfilm fra USA
Dianna Agron

Dianna Elise Agron (født 30. april 1986) er en amerikansk skuespiller- og sangerinde, der bl.a. kendes for sin rolle som Quinn Fabray i tv-serien Glee.

Filmografi

High schoolliv

Dianna gik på Burlingame High School, som går meget op i drama og hvert år opfører to teaterstykker (de holder den første efteråret og den anden foråret). I 2004 viste de Grease hvor Dianna spillede Marty.

Eksterne henvisninger 

 
 Dianna Agrons blog 

Skuespillere fra Georgia
Sangere fra USA
Uxbridge (Massachusetts)

Uxbridge er en lille by i staten Massachusetts i USA med 11.156 indbyggere (2000). Byen ligger tæt på Rhode Island i  Worcester County. Uxbridge er placeret i midten af dalen i Blackstone River i deres nationale historiske spor af den industrielle revolution i USA. 

Byen er kendt for at producere  cashmere og militære uniformer, mere end 140 år.

Trivia 
 Uxbridge blev oprettet i 1727, da byen  Mendon blev udskilt. 
 I 1731 i First Great Awakening første Menigheden Kirke baseret i Uxbridge. 
 I Uxbridge vedtaget i 1756 Lydia Chapin Taft, den første kvinde til at deltage i en planlagt valg i Amerika.

Eksterne links 
 Gang Nationale Historicque, rivier van de vallei „Blackstone " 
 Joseph Sylvester Clark: "Has Historical Sketch of the Congregational Churches in Massachusetts from 1620 à 1858"; Boston: Congregational Board of Publication, in 1858; Google Books, page 148 
 www.uxbridge-ma.gov

Referencer 

Byer i Massachusetts
Sulley Muntari

Sulleyman Ali "Sulley" Muntari (født 27. august 1984 i Konongo, Ghana) er en ghanesisk fodboldspiller, der spiller som midtbanespiller i den spanske klub Deportivo La Coruña. Tidligere har han optrådt for blandt andet italienske AC Milan, Udinese og Inter, samt Portsmouth F.C. i England.

Med Portsmouth var Muntari i 2008 med til at vinde FA Cuppen, ligesom han hos Inter er blevet italiensk mester i både 2009 og 2010, og Coppa Italia-vinder i 2010.

Landshold 
Muntari har (pr. marts 2018) spillet 84 kampe og scoret 20 mål for Ghanas landshold, som han debuterede for den 17. maj 2002 i en venskabskamp mod Slovenien. Han har repræsenteret sit land ved både VM i 2006 i Tyskland, Africa Cup of Nations i 2008, VM i 2010 i Sydafrika og VM i 2014 i Brasilien.

Titler 

FA Cup:
 2008 med Portsmouth F.C.

Serie A:
 2009 og 2010 med Inter

Coppa Italia:
 2010 med Inter

Eksterne henvisninger 

Fodboldspillere fra Ghana
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Udinese Calcio
Fodboldspillere fra Portsmouth F.C.
Fodboldspillere fra FC Internazionale Milano
Fodboldspillere fra Sunderland A.F.C.
Fodboldspillere fra AC Milan
Fodboldspillere fra Ittihad FC